TARYBOS SPRENDIMAS

2012 m. vasario 14 d.

dėl Europos Sąjungos ir Gruzijos susitarimo dėl žemės ūkio ir maisto produktų geografinių nuorodų apsaugos sudarymo

(2012/164/ES)

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies a punkto v papunkčiu ir 218 straipsnio 7 dalimi,

atsižvelgdama į Europos Komisijos pasiūlymą,

atsižvelgdama į Europos Parlamento pritarimą,

kadangi:

PRIĖMĖ ŠĮ SPRENDIMĄ:

1 straipsnis

Sąjungos vardu patvirtinamas Europos Sąjungos ir Gruzijos susitarimas dėl žemės ūkio ir maisto produktų geografinių nuorodų apsaugos (toliau – Susitarimas).

Susitarimo tekstas pridedamas prie šio sprendimo.

2 straipsnis

Susitarimo 11 straipsnyje nurodytame Jungtiniame komitete Sąjungai atstovauja Komisija, padedama valstybių narių atstovų.

Įgyvendinant Susitarimo 11 straipsnio 3 dalį, Jungtinio komiteto sprendimais priimamus Susitarimo pakeitimus Sąjungos vardu tvirtina Komisija, remdamasi 2006 m. kovo 20 d. Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2) 15 straipsnio 2 dalyje nustatyta tvarka.

3 straipsnis

Tarybos pirmininkas paskiria asmenį (-is), įgaliotą (-us) Sąjungos vardu pateikti Susitarimo 14 straipsnio 1 dalyje numatytą pranešimą, kuriuo siekiama išreikšti Sąjungos sutikimą laikytis Susitarimo (3).

4 straipsnis

Šis sprendimas įsigalioja jo priėmimo dieną.

(1) OL L 243, 2011 9 21, p. 1.

(2) OL L 93, 2006 3 31, p. 12.

(3) Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.

Europos Sąjungos ir Gruzijos

SUSITARIMAS

dėl žemės ūkio ir maisto produktų geografinių nuorodų apsaugos

GRUZIJA

ir

EUROPOS SĄJUNGA,

toliau – Susitariančiosios Šalys,

dar kartą patvirtindamos savo pasiryžimą siekti ES ir Gruzijos partnerystės ir bendradarbiavimo susitarimo dėl bendradarbiavimo žemės ūkio ir maisto sektoriuje tikslų ir suderinti intelektinės nuosavybės teisės aktus,

atsižvelgdamos į tai, kad Susitariančiosios Šalys sutaria siekti darnios abipusės geografinių nuorodų, kaip apibrėžta Susitarimo dėl su prekyba susijusių intelektinės nuosavybės teisių aspektų (TRIPS) 22 straipsnio 1 dalyje, plėtotės ir skatinti prekybą žemės ūkio ir maisto produktais, kurių kilmės vieta – Susitariančiųjų Šalių teritorijos,

SUSITARĖ:

1 straipsnis

Taikymo sritis

1. Šiuo Susitarimu ketinama užtikrinti geografinių nuorodų, kurių kilmės vieta – Susitariančiųjų Šalių teritorijos, pripažinimą ir apsaugą.

2. Kad vienos Susitariančiosios Šalies geografinė nuoroda būtų saugoma kitoje Susitariančiojoje Šalyje, šis Susitarimas taikomas produktams, kuriems taikomi 2 straipsnyje nurodyti pirmiau minėtos Susitariančiosios Šalies teisės aktai.

2 straipsnis

Pripažintos geografinės nuorodos

1. Išnagrinėjusi Gruzijos 1999 m. rugpjūčio 22 d. priimtą įstatymą, kuriuo reglamentuojamos prekių kilmės nuorodos ir geografinės nuorodos, Europos Sąjunga daro išvadą, kad tas įstatymas atitinka šio Susitarimo I priede nustatytus elementus.

2. Išnagrinėjusi 1991 m. birželio 10 d. Tarybos reglamentą (EEB) Nr. 1601/91, nustatantį bendrąsias aromatintų vynų, aromatintų vyno gėrimų ir aromatintų vyno kokteilių apibrėžimo, aprašymo ir pateikimo taisykles (1), 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2) ir jo įgyvendinimo taisykles, susijusias su žemės ūkio ir maisto produktų geografinių nuorodų registravimu, kontrole ir apsauga Europos Sąjungoje, 2007 m. spalio 22 d. Tarybos reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (3), II dalies II antraštinės dalies I skyriaus Ia skirsnį ir 2008 m. sausio 15 d. Europos Parlamento ir Tarybos reglamentą (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos (4), Gruzija daro išvadą, kad tie teisės aktai, taisyklės ir procedūros atitinka šio Susitarimo I priede nustatytus elementus.

3. Gruzija, pagal II priede išdėstytus kriterijus baigusi prieštaravimo procedūrą, išnagrinėjusi žemės ūkio ir maisto produktų specifikacijų, atitinkančių Europos Sąjungos pagal 2 dalyje nurodytus teisės aktus užregistruotas III priede išvardytas Europos Sąjungos geografines nuorodas, santrauką, taip pat IV priede nustatytas vynų, spiritinių gėrimų ir aromatizuotų vynų geografines nuorodas, teikia tų geografinių nuorodų apsaugą laikydamasi šiame Susitarime nustatyto apsaugos lygio.

4. Europos Sąjunga, pagal II priede išdėstytus kriterijus baigusi prieštaravimo procedūrą, išnagrinėjusi žemės ūkio ir maisto produktų specifikacijų, atitinkančių Gruzijos pagal 1 dalyje nurodytus teisės aktus užregistruotas III priede išvardytas Gruzijos geografines nuorodas, santrauką, taip pat IV priede nustatytas vynų, spiritinių gėrimų ir aromatizuotų vynų geografines nuorodas, teikia tų geografinių nuorodų apsaugą laikydamasi šiame Susitarime nustatyto apsaugos lygio.

3 straipsnis

Naujų geografinių nuorodų įtraukimas

1. Susitariančiosios Šalys sutaria dėl galimybės vadovaujantis 11 straipsnio 3 dalyje nustatyta tvarka į III ir IV priedus įtraukti naujas saugotinas geografines nuorodas, jei abi Susitariančiosios Šalys jau yra baigusios prieštaravimo procedūrą, išnagrinėjusios specifikacijų santrauką, kaip nurodyta 2 straipsnio 3 ir 4 dalyse, ir jei minėtų veiksmų rezultatas abi Susitariančiąsias Šalis tenkina.

2. Susitariančioji Šalis neprivalo kaip geografinės nuorodos saugoti pavadinimo, kuris sutampa su augalo ar gyvūno veislės pavadinimu arba yra į jį labai panašus, ir todėl vartotojas galėtų susidaryti klaidingą įspūdį apie tikrąją produkto kilmę.

4 straipsnis

Geografinių nuorodų apsaugos mastas

1. III ir IV prieduose išvardytos geografinės nuorodos, taip pat nuorodos, kurios yra papildomai įtraukiamos pagal 3 straipsnį, saugomos nuo:

2. Kai geografinės nuorodos yra iš dalies arba visiškai homonimiškos, apsauga teikiama kiekvienai iš jų, jei tos nuorodos yra naudojamos sąžiningai, deramai atsižvelgiant į vietos bei tradicinę vartoseną ir klaidinimo pavojų. Nedarant poveikio Susitarimo dėl su prekyba susijusių intelektinės nuosavybės teisių aspektų (TRIPS) 23 straipsnio taikymui, Susitariančiosios Šalys bendrai sprendžia, kokios turėtų būti praktinės naudojimo sąlygos, pagal kurias homonimiškos geografinės nuorodos būtų skiriamos viena nuo kitos, ir šiuo tikslu atsižvelgia į poreikį užtikrinti nešališką požiūrį į atitinkamus gamintojus ir į tai, kad nebūtų klaidinami vartotojai. Homonimiškas pavadinimas, kurį perskaitęs vartotojas gali klaidingai manyti, kad produktas kilęs iš kitos teritorijos, nėra registruojamas, net jeigu pavadinimas tiksliai atitinka tikrą teritorijos, regiono ar vietos, iš kurios kilęs tas produktas, pavadinimą.

3. Jei Susitariančioji Šalis, derėdamasi su trečiąja valstybe, siūlo teikti apsaugą tos trečiosios valstybės geografinei nuorodai, kuri yra homonimiška kitos Susitariančiosios Šalies geografinei nuorodai, pastarajai Susitariančiajai Šaliai apie tai pranešama ir sudaroma galimybė pateikti pastabas iki tokiam pavadinimui suteikiama apsauga.

4. Šio Susitarimo nuostatos neįpareigoja Susitariančiosios Šalies saugoti kitos Susitariančiosios Šalies geografinę nuorodą, kuri nėra arba nebėra saugoma savo kilmės šalyje. Susitariančiosios Šalys viena kitai praneša, jei kuri nors geografinė nuoroda nustoja būti saugoma savo kilmės šalyje.

5 straipsnis

Geografinių nuorodų transkripcijos apsauga

1. Pagal šį Susitarimą saugomos geografinės nuorodos, rašomos gruziniškais rašmenimis arba kitų Europos Sąjungos valstybėse narėse oficialiai naudojamų nelotyniškų raidynų rašmenimis, yra saugomos kartu su jų transkripcija lotyniškais rašmenimis. Tokia transkripcija taip pat gali būti naudojama ženklinant atitinkamus produktus.

2. Atitinkamai, pagal šį Susitarimą saugomos geografinės nuorodos, rašomos lotyniškais rašmenimis, yra saugomos kartu su jų transkripcija gruziniškais arba kitų Europos Sąjungos valstybėse narėse oficialiai naudojamų nelotyniškų raidynų rašmenimis. Tokia transkripcija taip pat gali būti naudojama ženklinant atitinkamus produktus.

6 straipsnis

Geografinių nuorodų naudojimo teisė

1. Pagal šį Susitarimą saugomą pavadinimą gali naudoti visi atitinkamą specifikaciją atitinkančiais žemės ūkio produktais, maisto produktais, vynais, aromatizuotais vynais ar spiritiniais gėrimais prekiaujantys ūkio subjektai.

2. Kai tik geografinė nuoroda tampa saugoma pagal šį Susitarimą, tokio saugomo pavadinimo naudojimui netaikomas joks naudotojų registravimas ar papildomi mokesčiai.

7 straipsnis

Apsaugos priemonių įgyvendinimo užtikrinimas

Apsaugos priemonių įgyvendinimą, kaip numatyta 2–6 straipsniuose, Susitariančiosios Šalys užtikrina reikiamais savo valdžios institucijų administraciniais veiksmais. Tokį apsaugos priemonių įgyvendinimą jos taip pat užtikrina suinteresuotosios šalies prašymu.

8 straipsnis

Ryšys su prekių ženklais

1. Susitariančiosios Šalys atsisako registruoti prekės ženklą arba panaikina jo registraciją ex officio arba bet kurios suinteresuotosios šalies prašymu, laikydamosi kiekvienos iš Susitariančiųjų Šalių teisės aktų, jei tam prekės ženklui taikytina bet kuri iš 4 straipsnio 1 dalyje nurodytų situacijų, susijusių su panašių produktų saugoma geografine nuoroda, su sąlyga, kad prekės ženklo registravimo paraiška yra pateikiama vėliau negu geografinės nuorodos apsaugos nurodytoje teritorijoje paraiška.

2. 2 straipsnyje nurodytų geografinių nuorodų apsaugos paraiškos data laikoma šio Susitarimo įsigaliojimo data.

3. 3 straipsnyje nurodytų geografinių nuorodų apsaugos paraiškos data laikoma prašymo teikti geografinės nuorodos apsaugą perdavimo kitai Susitariančiajai Šaliai data.

4. Susitariančiosios Šalys nėra įpareigotos teikti geografinės nuorodos apsaugą, jei, atsižvelgiant į prekės ženklo reputaciją ir žinomumą, dėl tokios apsaugos vartotojai galėtų susidaryti klaidingą įspūdį apie tikrąjį produkto tapatumą.

5. Nedarant poveikio 4 dalies taikymui, Susitariančiosios Šalys teikia geografinių nuorodų apsaugą ir tada, kai egzistuoja pirmesnis prekės ženklas. Pirmesnis prekės ženklas – tai prekės ženklas, kuris naudojamas pagal kurią nors iš 4 straipsnio 1 dalyje nurodytų situacijų ir dėl kurio pateikta paraiška, kuris yra įregistruotas arba kurio naudojimas yra nusistovėjęs (jei tokia galimybė numatyta atitinkamais teisės aktais) vienos iš Susitariančiųjų Šalių teritorijoje iki geografinės nuorodos apsaugos paraiškos pateikimo kitai Susitariančiajai Šaliai pagal šį Susitarimą dienos. Toks prekės ženklas gali būti toliau naudojamas ir atnaujinamas, nepaisant geografinės nuorodos apsaugos, jei pagal prekės ženklus reglamentuojančius Susitariančiųjų Šalių teisės aktus nėra pagrindo tą prekių ženklą pripažinti negaliojančiu ar panaikinti.

9 straipsnis

Bendrosios taisyklės

1. Šis Susitarimas taikomas nedarant poveikio Susitariančiųjų Šalių teisėms ir įpareigojimams pagal PPO susitarimą.

2. 2 ir 3 straipsniuose nurodytų produktų importas, eksportas ir prekyba vykdomi laikantis importuojančios Susitariančiosios Šalies teritorijoje taikomų įstatymų ir taisyklių.

3 Bet koks su registruotų pavadinimų techninėmis specifikacijomis susijęs klausimas svarstomas pagal 11 straipsnį įsteigtame Komitete.

4. Pagal šį Susitarimą saugomas geografines nuorodas gali panaikinti tik ta Susitariančioji Šalis, iš kurios produktas kilęs.

5. Šiame Susitarime nurodyta produkto specifikacija yra Susitariančiosios Šalies, iš kurios teritorijos produktas kilęs, valdžios institucijų patvirtinta produkto specifikacija (taip pat ir visi patvirtinti jos pakeitimai).

10 straipsnis

Bendradarbiavimas ir skaidrumas

1. Susitariančiosios Šalys tiesiogiai arba per 11 straipsniu įsteigtą Jungtinį komitetą palaiko ryšį visais su šio Susitarimo įgyvendinimu ir veikimu susijusiais klausimais; visų pirma, Susitariančioji Šalis gali prašyti kitos Susitariančiosios Šalies informacijos, susijusios su produktų specifikacijomis bei jų pakeitimu ir ryšių centrais, atsakingais už kontrolės nuostatas.

2. Kiekviena Susitariančioji Šalis gali viešai paskelbti produkto specifikacijas arba jų santrauką, taip pat ryšių centrus, atsakingus už kontrolės nuostatas, susijusias su kitos Susitariančiosios Šalies geografinėmis nuorodomis, saugomomis pagal šį Susitarimą.

11 straipsnis

Jungtinis komitetas

1. Abi Susitariančiosios Šalys sutaria įsteigti Jungtinį komitetą, kurį sudaro Europos Sąjungos bei Gruzijos atstovai ir kurio paskirtis – stebėti, kaip įgyvendinamas šis Susitarimas, ir intensyvinti minėtų šalių bendradarbiavimą ir dialogą geografinių nuorodų klausimais.

2. Jungtinis komitetas sprendimus priima bendru sutarimu. Jis nustato savo darbo tvarkos taisykles. Komitetas renkasi bet kurios Susitariančiosios Šalies prašymu pakaitomis Europos Sąjungoje ir Gruzijoje, o jo posėdžių laiką, vietą ir posėdžiavimo būdą (tai gali būti ir vaizdo konferencija) bendrai nustato Susitariančiosios Šalys; tačiau posėdis rengiamas ne vėliau kaip praėjus 90 dienų po prašymo pateikimo.

3. Jungtinis komitetas taip pat rūpinasi, kad šis Susitarimas tinkamai veiktų, ir gali svarstyti visus klausimus, susijusius su jo įgyvendinimu ir taikymu. Komiteto atsakomybės sritys visų pirma yra šios:

12 straipsnis

Teritorija, kurioje taikomas šis Susitarimas

Šis Susitarimas taikomas teritorijose, kuriose taikoma Europos Sąjungos sutartis, laikantis toje Sutartyje nustatytų sąlygų, ir Gruzijos teritorijoje.

13 straipsnis

Autentiškos kalbos

Šis Susitarimas sudarytas dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir gruzinų kalbomis; tekstai visomis išvardytomis kalbomis yra vienodai autentiški. Kilus nesutarimų dėl jo aiškinimo, vadovaujamasi tekstu anglų kalba.

14 straipsnis

Baigiamosios nuostatos

1. Šis Susitarimas įsigalioja pirmąją mėnesio dieną praėjus vienam mėnesiui po to, kai Susitariančiosios Šalys praneša viena kitai raštu, kad yra baigusios visas šiam Susitarimui įsigalioti būtinas procedūras.

2. Bet kuri Susitariančioji Šalis gali nutraukti šį Susitarimą; šiuo tikslu ji turi raštu apie šį ketinimą informuoti kitą Susitariančiąją Šalį prieš vienerius metus.

Съставено в Брюксел на четиринадесети юли две хиляди и единадесета година.

Hecho en Bruselas, el catorce de julio de dos mil once.

V Bruselu dne čtrnáctého července dva tisíce jedenáct.

Udfærdiget i Bruxelles den fjortende juli to tusind og elleve.

Geschehen zu Brüssel am vierzehnten Juli zweitausendelf.

Kahe tuhande üheteistkümnenda aasta juulikuu neljateistkümnendal päeval Brüsselis.

Έγινε στις Βρυξέλλες, στις δέκα τέσσερις Ιουλίου δύο χιλιάδες έντεκα.

Done at Brussels on the fourteenth day of July in the year two thousand and eleven.

Fait à Bruxelles, le quatorze juillet deux mille onze.

Fatto a Bruxelles, addì quattordici luglio duemilaundici.

Briselē, divi tūkstoši vienpadsmitā gada četrpadsmitajā jūlijā.

Priimta du tūkstančiai vienuoliktų metų liepos keturioliktą dieną Briuselyje.

Kelt Brüsszelben, a kétezer-tizenegyedik év július tizennegyedik napján.

Magħmul fi Brussell, fl-erbatax-il jum ta’ Lulju tas-sena elfejn u ħdax.

Gedaan te Brussel, de veertiende juli tweeduizend elf.

Sporządzono w Brukseli dnia czternastego lipca roku dwa tysiące jedenastego.

Feito em Bruxelas, em catorze de Julho de dois mil e onze.

Întocmit la Bruxelles la paisprezece iulie două mii unsprezece.

V Bruseli dňa štrnásteho júla dvetisícjedenásť.

V Bruslju, dne štirinajstega julija leta dva tisoč enojst.

Tehty Brysselissä neljäntenätoista päivänä heinäkuuta vuonna kaksituhattayksitoista.

Som skedde i Bryssel den fjortonde juli tjugohundraelva.

შესრულებულია ქ. ბრიუსელში, ორი ათას თერთმეტი წლის თოთხმეტ ივლისს.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen